Ահա ինքն իր մասին նման հայտարարություն է արել «Դժվար ապրուստ» սերիալում նկարահանվող Էվա-Տաթև Սարգսյանը, ով արհեստավարժ դերասանուհի չէ, այլ «քասթինգ կենտրոնից» հրավիրված կինոսիրող: Այստեղ զարմացնում է «դեր կերտելու» հանգամանքը: Մեր ամենանշանավոր դերասաններն անգամ չեն խոսում «կերտելու» մասին, որովհետև դա բարձրագույն արժեք ու նվաճում է: Մինչդեռ արհեստավարժ դերասանության հետ կապ չունեցող անձը, ով արդեն սերիալասերներին հիասթափեցրել է իր կատարման ու խոսքի միօրինակությամբ, արտասանության սխալ շեշտերով ու հնչերանգային միապաղաղությամբ` խոսում է այն մասին, որ ինքը դեր է կերտել...